**Matematički trik s kartama: Koja je to karta?**

**Upute za provedbu trika**

1. Izvoditelj iz špila karata izdvaja više od 20 karata (npr. može reći da će odvojiti onoliko karata koliko ima učenika u razredu, ukoliko ih je više od 20 ili reći: izdvojit ćemo 25 karata). Izvoditelj pritom izdvaja karte licem prema gore, uz obrazloženje da ćemo se time uvjeriti da karte nisu označene i da su sve različite te da pripadaju regularnom špilu karata. Prilikom brojanja, izvoditelj treba zapamtiti devetu kartu (bez da to napominje).
2. Izvoditelj okreće kup izdvojenih karata i uzima u ruku (tako da na vrhu ostane poleđina karte, a slika prema dolje) i pita pomoćnika da kaže jedan broj koji je veći od 10 i manji od 20.
3. Izvoditelj s vrha špila karata koje ima u rukama izdvaja onoliko karata koliko je rekao pomoćnik. Izvoditelj karte izdvaja jednu po jednu i stavlja na stol, a ostatak karata miče sa strane.
4. Izvoditelj pita pomoćnika koje su znamenke desetica i jedinica broja kojeg je rekao. Zatim pita pomoćnika da ih zbroji.
5. Od izdvojenog kupa karata (na stolu), izvoditelj miče broj karata koji je pomoćnik dobio u prethodnom koraku.
6. Kartu s vrha kupa karata koji mu je preostao, izvoditelj dalje pomoćniku tako da ju izvoditelj ne vidi. Zamoli pomoćnika da u tajnosti pokaže kartu koju je dobio ostatku publike.
7. Izvoditelj moli pomoćnika da gleda u dobivenu kartu i razmišlja o njoj. Izvoditelj zna da je karta u pomoćnikovoj ruci karta koju je zapamtio na početku, ali informaciju o toj karti otkriva dio po dio: ta karta je crvena, broj manji od 10, sedmica herc (i slično).